Diari Oficial de la Generalitat Valenciana


Sumari del DOGV 4355, del 11-10-2002 (2002/10981)

RESOLUCIÓ de 12 de setembre de 2002, de la Conselleria de Cultura i Educació de la Generalitat Valenciana i la Diputació Provincial de València per la qual es resol definitivament el pla d'inversions corresponents al conveni de col·laboració per a l'execució d'instal·lacions esportives entre la conselleria de Cultura i Educació i les diputacions provincials d'Alacant, Castelló i València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4355

Data del DOGV
:   11-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10070


Data del document
:   12-09-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * administració local
    * cooperació administrativa
    * instal·lació esportiva

RESOLUCIÓ de 12 de setembre de 2002, de la Conselleria de Cultura i Educació de la Generalitat Valenciana i la Diputació Provincial de València per la qual es resol definitivament el pla d'inversions corresponents al conveni de col·laboració per a l'execució d'instal·lacions esportives entre la conselleria de Cultura i Educació i les diputacions provincials d'Alacant, Castelló i València. [2002/10247]
  
El 25 de juliol del 2001 es va firmar, pel conseller de Cultura i Educació i els presidents de les tres diputacions provincials de la Comunitat Valenciana, el conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, així com les bases per a la formació i gestió del Pla d'Instal·lacions Esportives 2001-2005.
  
En la clàusula novena s'establia que a proposta de la Comissió Mixta es determinarien els projectes d'obres a incloure i els pressupostos subvencionats, sent aprovat el Pla per resolució definitiva conjunta de la Conselleria de Cultura i Educació i cada diputació provincial.
  
La Diputació Provincial de València va publicar en el Butlletí Oficial de la Província la Convocatòria per a donar-la a conéixer el 31 de juliol del 2001.
  
La clàusula novena del conveni mencionat, establia que la Comissió Mixta de seguiment i coordinació del Pla procediria a incloure i distribuir les obres dins dels tipus, i a la determinació del pressupost subvencionable per mitjà d'una resolució provisional després de la corresponent convocatòria pública.
  
La Comissió Mixta va procedir a resoldre, amb caràcter de resolució provisional, la convocatòria de subvencions per a l'execució d'instal·lacions esportives a la província de València en la reunió de 5 de març del 2002.
  
La Comissió Mixta va procedir en la reunió de 17 de juliol del 2002 a proposar, com així se li atribuïa en la clàusula octava del conveni, l'oportuna resolució definitiva.
  
La Diputació Provincial de València en el Ple celebrat el dia 23 de juliol del 2002 aprova els projectes d'obres i pressupostos subvencionats, autoritzant el president d'esta a firmar l'oportuna resolució definitiva junt amb el conseller de Cultura i Educació; per això, una vegada formalitzats els actes d'instrucció corresponents i elevada la proposta de resolució, en virtut del que disposen els articles 40 i 45 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, es resol:
  
Primer
  
Aprovar amb caràcter definitiu i, en conseqüència, incloure en el Pla d'Instal·lacions Esportives 2001-2005 els municipis compresos com a annex al present acord segons la distribució següent:
  
Obres A i B :
  
Aportació Generalitat: 795.139,01 euros
  
Aportació Diputació: 795.139,01 euros
  
Aportació ajuntaments: 176.697,56 euros
  
Obres C:
  
Aportació Generalitat: 3.712.451,77 euros
  
Aportació Diputació: 3.712.451,77 euros
  
Aportació ajuntaments: 3.712.451,77 euros
  
Segon
  
Els ajuntaments beneficiaris hauran de complir les obligacions contingudes en el conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, així com les bases per a la formació i gestió del Pla d'Instal·lacions Esportives 2001-2005.
  
Tercer
  
Ordenar, que en compliment del que s'establix en la clàusula novena del conveni de col·laboració per a l'execució d'instal·lacions esportives entre la Conselleria de Cultura i Educació i les diputacions provincials d'Alacant, Castelló i València, i en la base 9.5 de les bases per a la formació i gestió del Pla d'Instal·lacions Esportives 2001-2005, es procedisca a publicar esta resolució en el Diari Oficial de la Generalitat Valenciana i en el Butlletí Oficial de la Província de València.
  
Quart
  
Delegar la contractació de les obres als ajuntaments inclosos en este Pla.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14, 44 i 46 de la Llei Reguladora de la Jurisdicció Contenciosa Administrativa, la present resolució posa fi a la via administrativa i, excepte per les administracions públiques, podrà ser objecte de recurs en reposició en el termini d'un mes a comptar des del sendemà de la seua publicació davant del conseller de Cultura i Educació o la Diputació Provincial de València, o bé es podrà plantejar directament un recurs contenciós administratiu en el termini de dos mesos a comptar des del sendemà de la seua publicació.